open-index/open-wikipedia-markdown huggingface dataset:
Édouard Le Roy

**Édouard Louis Emmanuel Julien Le Roy** (* 18. jún 1870, Paríž, Francúzsko – † 10. november 1954, tamže) bol francúzsky filozof, predstaviteľ katolíckeho modernizmu, stúpenec H. Bergsona.

Venoval sa matematike, paleontológii a antropológii.

Jeho starší súčasník Henri Poincaré charakterizoval jeho filozofiu ako antiintelektualistickú a nominalistickú: "Zhrňme stručne jeho učenie, ktoré vyvolalo mnohé diskusie. Veda je vytvorená iba z konvencií a len tejto okolnosti vďačí za svoju zdanlivú istotu. Vedecké fakty a *a fortifiori* zákony sú umelým výtvorom vedca. Veda nám teda nič nemôže povedať o pravde, slúži nám iba ako pravidlo konania."

## Dielo
* *Sur l'intégration des équations de chaleur* (1898) 
* *Science et philosophie* (1899) 
* *Dogme et critique* (1907) 
* *Une philosophie nouvelle : Henri Bergson* (1912) 
* *Qu'est-ce-que la Science ?: réponse à André Metz* (1926) 
* *L'exigence idéaliste et le fait de l'évolution* (1927) 
* *Les origines humaines et l'évolution de l'intelligence* (1928) 
* *La pensée intuitive. Le problème de Dieu* (1929) 
* *Introduction à l'étude du problème religieux* (1944) 
* *Essai d'une philosophie première : l'exigence idéaliste et l'exigence morale*, 2 vol., posthumes (1956-1958)

## Referencie


## Externé odkazy
* 
* Biografia

 

Kategória:Francúzski filozofi
Kategória:Francúzski matematici
Kategória:Členovia Francúzskej akadémie
Kategória:Osobnosti z Paríža
Kategória vývojovosti

**Kategória vývojovosti** je významový útvar dominujúci v súčasnom type významového univerza. Kategória vývojovosti je syntézou poznania vývojovosti alebo vývinu. Kategória vývojovosti dnes intervenuje (s tendenciou dominovať) už nielen v historických a iných spoločenských vedách a v biologických disciplínach, ale aj vo vedách fyzikálnych a v teologických disciplínach a v nábožensko-filozofickom myslení. Samozrejme, že pritom sama podlieha spontánnym zmenám i cieľavedomému stvárňovaniu alebo de(kon)štrukcii.

## Zdroj
* 

Kategória:Filozofický slovník
Henry Le Roy

**Henry Le Roy** (* 1598 – † 1679) bol francúzsky filozof, ktorý preniesol karteziánsku konštrukciu zvieraťa na ľudskú dušu a vyhlásil dušu za modus tela a idey za mechanické pohyby.

## Externé odkazy

* 

Kategória:Narodenia v 1598
Kategória:Úmrtia v 1679
Kategória:Francúzski filozofi
Kategória:Absolventi Padovskej univerzity
Kategorickosť

**Kategorickosť** je bezpodmienečná platnosť, napr. kategorický imperatív. Opakom kategorickosti je hypotetickosť.

## Externé odkazy
* 

Kategória:Filozofické pojmy
René Le Senne

**René Le Senne** (* 8. júl 1882, Elbeuf, Francúzsko – † 1. október 1954, Neuilly-sur-Seine) bol francúzsky filozof.

Vyšiel z Hamelina a Bergsona. Stál blízko kresťanskému existencializmu.

## Dielo
* Introduction a la philosophie, 1925
* Le devoir, 1930
* Le mensonge et la caractere, 1930
* Obstacle et valeur, 1934
* Traité de morale générale, 1942
* Traité de caractérologie, 1946
* La destinée personelle, 1951
* La découverte de Dieu, 1955

## Externé odkazy
* Le Senne ‹lë sèn›, René 
* René Le Senne
* René Le Senne. Vita e pensiero 
* LE SENNE René (1882-1954) Philosophe français  

## Zdroj
* 

Kategória:Francúzski filozofi
Kategória:Osobnosti pochované na Père-Lachaise
Kategoriológia

**Kategoriológia** je učenie o kategóriách, o ich povahe a oblasti platnosti. Kategoriológia dnes ráta s existenciou veľmi veľkého, doposiaľ neprehľadného počtu kategórií. Dôležitou úlohou kategoriológie je odhaľovanie konfigurácie kategórií intervenujúcich pri vzniku/tvorbe významových svetov.

Zakladateľom kategoriológie je Aristoteles.

## Predstavitelia
* Aristoteles
* Jozef Coufal
* Václav Černík
* Eduard von Hartmann
* Georg Wilhelm Friedrich Hegel
* Immanuel Kant

## Pozri aj
* kategória (filozofia)

## Zdroj
* 

Kategória:Vetvy filozofie
Kategorizovanie entít

**Kategorizovanie entít** je zaraďovanie entít do rôznych tried, medzi ktorými sú špecifikované vzájomné vzťahy.

## Zdroj
* 

Kategória:Filozofické pojmy
Jakov Pavlovič Kozeľskij

**Jakov Pavlovič Kozeľskij** (* asi 1728 - † 1794) bol ruský filozof, predstaviteľ osvietenstva a mechanistického materializmu.

## Externé odkazy
* 

Kategória:Narodenia v 30. rokoch 18. storočia
Kategória:Úmrtia v 1794
Kategória:Ruskí filozofi
Katóda

V elektrochémii sa pojmom **katóda** ( κάθοδος (*kathodos*), 'zostup' alebo 'cesta dole') označuje elektróda, na ktorej prebieha redukcia. V prípade vloženia vonkajšieho napätia na elektródy (pri elektrolýze) má katóda záporný náboj, pri elektrickom článku kladný náboj.

V elektronike sa možno s týmto názvom stretnúť pri súčiastkach, ako sú dióda, elektrónka alebo tyristor, kde katóda zvyčajne predstavuje elektródu so záporným napätím. V prípade polovodičové diódy je katóda polovodič typu N a v priepustnom smere je pripojená k zápornému napätiu.

Opakom katódy je anóda.

## Pozri aj
* Anóda - kladná elektróda

## Externé odkazy

* 

Kategória:Elektrochémia
Kategória:Elektrotechnika
Kozmetika

**Kozmetika** je starostlivosť o zachovanie pleťovej krásy, resp. odstránenie jej nedostatkov na vedeckom podklade. Využiva poznatky  viacerych odborov, napr. dermatológie, plastickej chirurgie, chémie, biológie, sociológie.

Kozmetické prípravky delíme na 1. prípravky základnej hygieny – šampóny, prípravky na vlasy, kúpeľove prípravky, zubné pasty, prípravky zubnej hygieny, prípravky na starosť o pleť a ruky, mydlá holiaca kozmetika. 2. prípravky dekoratívnej kozmetiky – farebné prípravky – rúže púdre, očné tiene, laky na nechty.

## Iné projekty

## Externé odkazy
* 


Kategória:Medicína
Lege artis

**Lege artis** (lat.) je v medicíne postup zdravotníckeho pracovníka, ktorý je v súlade so súčasnými poznatkami vedy (opak je vitium artis).

## Externé odkazy
* 

Kategória:Medicína
Grécka kozmogónia

**Grécka kozmogónia** mala mnoho verzií, pričom všeobecne bola dlho rozšírená viera, že existujúce usporiadanie sveta nie je večné, ale že kedysi vzniklo. Tento názor Gréci zdieľali vedno s inými spoločnosťami na nižšom stupni vývoja. V najstarších gréckych kozmogóniách sa zachovali jednak vlastné kmeňové tradície, jednak do nich preniklo mnoho prvkov z kozmogónií Predného východu.
Najstaršiu, ešte celkom mytologickú kozmogóniu, obsahuje Hesiodova Teogónia.

## Zdroj
* 

Kategória:Filozofický slovník
Legitimita

**Legitimita** môže byť:
*zákonnosť, správnosť, platnosť či oprávnenosť nárokov, pomerov, držby a podobne
*zriedkavo: platnosť zákona a práva vôbec
*v politike: oprávnenosť štátnej moci, čiže oprávnenosť politického systému vystupovať ako politická moc, pozri legitimita (politika)
*podľa Husserla: pozri legitimita (Husserl)
Kaučukovník

**Kaučukovník** () je strom, ktorý rastie v tropických oblastiach. Jeho domovom je Južná Amerika (konkrétne Amazonský prales), je však rozšírený aj do oblastí v strednej Amerike, v juhovýchodnej Ázii a v strednej Afrike. Latexové mlieko, ktoré po narezaní vyteká z jeho kôry, je východiskovou surovinou pre výrobu prírodného kaučuku. Drevo kaučukovníka sa používa na výrobu kvalitného nábytku.

## Iné projekty


Image:Latex dripping.JPG | Latex odkvapkávajúci z kaučukovníka
Image:Rubber tree plantation.JPG | Kaučuková plantáž
Image:Rubber tree leaves.JPG | Detail listov
Hevea brasiliensis MHNT.BOT.2004.0.103.jpg|*Hevea brasiliensis* - Museum specimen - seeds


Kategória:Mliečnikovité
Kategória:Listnaté stromy
Karl Kautsky

**Karl Johann Kautsky** (* 18. október 1854, Praha – † 17. október 1938, Amsterdam, Holandsko) bol nemecký historik, ekonóm; jeden z vodcov a teoretikov nemeckej sociálnej demokracie a II. internacionály, ideológ centrizmu.
 
Odmietol Bernsteinov revizionizmus. Bol tiež odporcom Lenina a sovietskej diktatúry proletariátu.

## Iné projekty

## Externé odkazy
* 

Kategória:Nemeckí politici
Kategória:Nemeckí ateisti
Kategória:Osobnosti z Prahy
Legitimovanie

**Legitimovanie** môže byť:
*preukazovanie správnosti alebo totožnosti alebo oprávnenosti
*zisťovanie totožnosti alebo oprávnenosti
*uznanie, oprávnenie
*vyhlásenie dieťaťa za manželské
Jan Legowicz

**Jan Legowicz** (* 9. august 1909, Mostyska – † 27. október 1992, Varšava) bol poľský historik filozofie, špecializujúci sa na stredovekú filozofiu.

## Externé odkazy
* 

Kategória:Historici filozofie
Kategória:Poľskí pedagógovia
Legitimácia

**Legitimácia** môže byť:
* preukaz totožnosti osoby
* preukaz členstva v určitej organizácii
* oprávnenie byť účastníkom konania, napr. súdneho alebo výkonu činnosti
** aktívna legitimácia – oprávnenie byť žalobcom v súdnom spore
** pasívna legitimácia – možnosť byť odporcom v súdnom spore

## Externé odkazy
*
Kaučuk

thumb|Surový prírodný kaučuk odkapávajúci z kaučukovníka

**Kaučuk** je polymérový materiál prírodného alebo syntetického pôvodu, vyznačujúce sa veľkou pružnosťou, teda schopnosťou sa účinkom vonkajšej sily výrazne deformovať a potom opäť zaujať pôvodný tvar. Je to teda tzv. elastomér. Kaučuky sú základnou surovinou pre výrobu gúm. Guma vzniká z kaučuku vulkanizáciou, čo je teplom alebo katalyzátorom (urýchľovač) podporovaná reakcia vulkanizačného činidla (napr. síry alebo sírnych zlúčenín). Tá vedie k vzniku disulfidických mostíkov medzi makromolekulami gumy a k tvorbe riedkej trojrozmernej polymérnej siete. Čím dlhšie vulkanizácia prebieha, tým viac mostíkov vzniká a tým je výsledná guma tvrdšia. Vulkanizáciou sa zvyčajne zásadne zlepšia vlastnosti kaučuku, napríklad pevnosť v ťahu, vratnosť deformácie, štruktúrna pevnosť, odolnosť a rozpustnosť. 
 
## Prírodný kaučuk
Z chemického hľadiska ide o cis -1,4-polyizoprén. Z tropického stromu kaučukovníka brazílskeho sa narezávaním jeho kôry získava surový kaučuk (latex). Ten sa upravuje zrážaním napr. kyselinou mravčou, perie vodou a vysuší na materiál zvaný krepa. Jeho ďalšími úpravami (prídavkom plnív, ďalších aditív a vulkanizáciou) sa vyrába guma.

## Syntetické kaučuky
Vyrába sa polymerizáciou alebo kopolymeráciou niektorých nenasýtených uhľovodíkov, môže mať rôzne zloženie. Medzi najbežnejšie druhy patria polybutadienové kaučuky, etylén – propylénové gumy a izoprenové kaučuky (ich monomérom je izoprén, teda sú chemickú obdobou prírodného kaučuku). Medzi syntetické gumy patria aj silikónové kaučuky, čo sú zosieťované Polysiloxány, ale aj Polychloroprene a iné halogénované kaučuky. Z kaučuku na báze uhľovodíkov sa guma vyrába prídavkom plnív, antioxidantov, vulkanizačných činidiel a následnou vulkanizáciou.

## História
Prírodný kaučuk bol v Európe známy približne od polovice 18. storočia. Kaučukovníky pre jeho výrobu sa pestovali až do druhej polovice 19. storočia len v Južnej Amerike, neskôr aj v juhovýchodnej Ázii. Rozhodujúce pre širšie využitie prírodného (a neskôr i syntetického kaučuku) bol vynález vulkanizácie, ktorý sa zvyčajne pripisuje američanovi Charlesovi Goodyearovi a datuje sa do roku 1844. Prvými synteticky pripravenými kaučukmi bol polyizoprén (1909 v Nemecku) a polybutadién (1910 v Rusku). Významný bol aj vynález butadién-styrén termoplastického kaučuku, ktorý vyrobili nemeckí chemici v roku 1935.

## Iné projekty

## Zdroj
* 

Kategória:Materiály
Kauzalizmus

**Kauzalizmus** (lat.) je učenie, ktoré uznáva platnosť príčinnosti.

## Externé odkazy
* 

Kategória:Kauzalita
Kozmos

**Kozmos** (zo starogr. kosmos = pôvodne: *ozdoba, ozdobená osoba*; neskôr: *niečo usporiadané, poriadok, lad, krása*; nakoniec: *svet, vesmír*) môže byť:
*celý svet (ako celok), v prírodných vedách najmä to isté čo vesmír
*(najmä v antickej filozofii:) vesmír (či svet) s dôrazom na jeho usporiadanosť, štruktúru (na rozdiel od jeho materiálnej stránky a na rozdiel od chaosu), pozri pod vesmír
*prenesene: (akýkoľvek) celok, tvoriaci uzavretú a usporiadanú jednotu súvisiacich vecí, javov, dejov a pod.
*nepresne: Kosmos (vo význame: názov sovietskych rakiet a družíc)

**KOZMOS** môže byť aj časopis, pozri KOZMOS (časopis)

## Pozri aj
*kosmos
Kavatina

**Kavatina** (tal.) je lyrická pieseň alebo ária bez koloratúrnych ozdôb.

## Externé odkazy
* 

Kategória:Hudobná terminológia
Kategória:Talianske výrazy
Kategória:Opera
Lekárnik

**Lekárnik** je odborník na prípravu liekov, farmaceut alebo majiteľ lekárne.

## Externé odkazy
* 

Kategória:Farmácia
Konstantin Dmitrijevič Kavelin

**Konstantin Dmitrijevič Kavelin** () (* 4. november 1818, Petrohrad, Rusko – † 5. máj 1885, Petrohrad) bol ruský filozof, historik a politický činiteľ. 

V mladosti bol stúpencom západníctva. V 50. rokoch sa stal liberálom. K filozofii sa obracia v 60. rokoch s cieľom zdôvodniť svoje politické a etické názory: filozofia je podľa
neho veda o individuálnej ľudskej duši, čiže psychológia, ktorá vysvetľuje mravný, duchovný svet bez ohľadu na hmotný substrát. Filozofia takto predstavuje konkrétne poznanie individuálnej ľudskej duše.

## Iné projekty

## Externé odkazy
* 

Kategória:Ruskí filozofi
Kategória:Osobnosti z Petrohradu
Lemma

**Lemma** (gr. lemma = predpoklad) je pomocný predpoklad, používaný pri dôkaze teorém; hypoteticko-disjunktívny úsudok (lemmatický sylogizmus). Podľa počtu dôsledkov vo väčšej premise (rovnako členov disjunkcie v menšej premise) lemma vystupuje ako dilema (dvojčlenná lemma), trilemma (trojčlenná), polylemma (mnohočlenná).

## Externé odkazy
* 

Kategória:Matematika
Každodenné

**Každodenné** (*každodenné osvojovanie si sveta človekom*) je sféra osvojovania si sveta človekom mimo vedy, umenia, náboženstva, filozofie. Kognitívnymi produktami každodenného osvojovania si sveta človekom sú každodenné (intuitívne) predstavy alebo pojmy o entitách väčšinou z bezprostredného okolia človeka.

## Externé odkazy
* 

Kategória:Život
Lemovanie

**Lemovanie** je 
*lem, obruba
*dávanie na okraj niečoho obrubu, pás, lem;  zdobenie okraja niečoho obrubou, obrubovanie
*tvorenie lemu, okraja niečoho; bytie obrubou, okrajom, obrubovanie, obkolesovanie.

## Externé odkazy
* 

Kategória:Textil
Každodenné uvedomovanie si svojej vlastnej životnej cesty

**Každodenné uvedomovanie si svojej vlastnej životnej cesty** je podmienka toho, aby sme dospeli k jasnému a pravému filozofovaniu. Spočíva vo vážnom chápaní svojich rozhodnutí, v premýšľaní toho, čo sme urobili a aké skúsenosti sme získali.

V rámci tejto cesty k pravému filozofovaniu je nevyhnutné vybrať si jej podobu, čiže zodpovedať si otázku *Ako budem žiť?*

Odpoveď na túto otázku si musí nájsť každý sám. Nemožno ju predpísať, predložiť ako niečo definitívne platné, nie je to ani nič vonkajšie. Treba si tu zachovať možnosť a odvahu k pokusom. Výber treba spraviť rozhodne, ale nelpieť na ňom, ale neustále overovať a opravovať. Nejde tu však o ľubovôľu, lež treba tu postupovať s vážnosťou, ktorá nás nakoniec privedie k jednote.

## Externé odkazy
* 

Kategória:Filozofický slovník
Kategória:Život
Kazuistika

**Kazuistika** (lat.) môže byť:
* v medicíne: pozri kazuistika (medicína)
* v práve: pozri kazuistika (právo)
* v teológii: pozri kazuistika (teológia)
* prenesene: 
** formalistické prekrúcanie, špekulantské odôvodňovanie
** chytrácke vykladanie cirkevných predpisov a morálky
Emil Kraepelin

**Emil Kraepelin** (* 15. február 1856, Neustrelitz – † 7. október 1926, Mníchov) bol nemecký psychiater. Vypracoval klasifikáciu mentálnych chorôb.

Pôsobil ako profesor na univerzitách v Heidelbergu a Mníchove. 

## Externé odkazy
* 

Kategória:Narodenia v 1856
Kategória:Úmrtia v 1926
Kategória:Nemeckí psychiatri
Leninizmus

**Leninizmus** je učenie a/alebo politická prax Lenina alebo vernosť Leninovým doktrínam a metódam. 

K hlavným črtám patrí podpora komunistickej revolúcie ako súčasti boja proti kapitalistickému imperializmu vo svetovom meradle a vernosť organizačným princípom strany nového typu.

## Pozri aj
* Marxizmus-leninizmus

## Externé odkazy
* 

Kategória:Komunizmus
Kategória:Marxizmus-leninizmus
Kchun-lun

**Kchun-lun** alebo **Kuen-lun** je horský systém v Číne, tiahnúci sa od Pamíru cez Tibetskú náhornú plošinu smerom na východ v dĺžke viac ako . Je to siedme najvyššie pohorie sveta. V súčasnosti sa za najvyšší vrch pohoria pokladá vrch Aksai Chin (). Výška pôvodne najvyššieho vrchu Ulugh Muztagh bola nedávno upresnená z 7 723 na .

## Geografia
K systému Kchun-lun patria aj pohoria Nan-šan, Altyn-tag, Čchi-lien-šan a niekedy sa k nemu zaraďuje aj Kašgarský chrbát z pohoria Pamír. Južný chrbát pohoria tvorí rozvodnicu medzi dvoma najväčšími čínskymi riekami Jang-c’-ťiang a Chuang-che, ktorá v pohorí aj pramení.

## Geológia
Horské pásmo Kchun-lun začalo vznikať počas prvohôr, proces vrásnenia pokračoval až do kimerskej fázy alpínskej orogenézy počas vrchného triasu. Pohorie je tvorené prevažne rulami, granitoidmi a kryštalickými bridlicami.

### Vulkanizmus
Západný okraj pohoria tvorí skupina približne 70-tich troskových kužeľov trachytického až andezitového zloženia. Ich vek sa odhaduje na pliocén až holocén. Do tejto skupiny patrí aj troskový kužeľ Aši šan, najmladší vulkán Číny. Erupcia tejto sopky bola pozorovaná pracovníkmi na cestnej stavbe 27. mája 1951. Detonácie, emisie popola a blokov hornín boli pozorované niekoľko dní.

## Iné projekty
* 

Kategória:Pohoria v Číne
Kategória:Sopky Číny
Léno

[thumb|vpravo|Lénna prísaha ([1512)]]
**Léno** (; ) alebo **feudum (v širšom zmysle)** bol (najmä v stredoveku) pozemok alebo úrad (hodnosť) spojený s dôchodkami, udelený nejakou osobou či inštitúciou pod podmienkou, že prijímateľ zloží sľub vernosti (a spravidla bude poskytovať nejakú službu). 

## Terminológia
Osoba alebo inštitúcia, ktorá léno prijíma, sa nazýva **lénnik** alebo (najmä pre včasný stredovek) **[[vazal]]** alebo **man** (mohol ním byť nielen šľachtic, ale aj cirkevný hodnostár, kláštor, alebo biskupstvo). Osoba alebo inštitúcia, ktorá léno udeľuje sa nazýva **lénny pán** alebo (najmä pre včasný stredovek) **[[senior]]** alebo skôr pejoratívne aj **feudál**. Najvyšším lénnym pánom bol panovník. Vzťah závislosti medzi lénnym pánom a lénnikom sa nazýva **lénny vzťah** alebo (najmä pre včasný stredovek) **[[vazalstvo]]** či **[[vazalský vzťah]]**. Politicko-ekonomický systém lénnych vzťahov sa nazýva **lénny systém**. Niektorí autori stotožňujú pojmy lénny systém a feudalizmus (feudálny systém), ale u väčšiny autorov je feudalizmus širší pojem než lénny systém. **Feudum v užšom zmysle** je len léno udeľované dedične (v Európe od 9. storočia). Léno udeľované len doživotne sa nazýva **benefícium**.

## Charakteristika
Vazal musel najmä poskytovať svojmu pánovi vojenskú službu a pán mal povinnosť vazala ochraňovať. Neskôr pribudol rad rôznych iných služieb (štátna služba, súdna služba a podobne). Postupne vznikla spoločenská pyramída lénnych vzťahov, na vrchole ktorej stál panovník ako prvotný "prideľovač" léna, pod ním rôzni šľachtici a duchovní, ktorí léno im pôvodne pridelené prideľovali ďalším osobám atď. Na najnižšom stupni pyramídy boli poddaní, ktorí dostali pôdu iba do užívania (nie ako léno) a za jej používanie odvádzali tzv. feudálnu rentu. Lénny systém sa v Európe vyvinul najmä v jej západnej a strednej časti spojením rímskoprávnych, keltských a germánsko-slovanských prvkov družinového pomeru. Začiatky možno vidieť na sklonku Rímskej ríše, keď kolóni platili poplatok za prepožičanú pôdu. Klasickú podobu feudalizmus získal vo Franskej ríši v 8.- 9. storočí. Od konca stredoveku lénny systém postupne zanikal. Na Slovensku lénny systém existoval v Nitrianskom kniežatstve, na Veľkej Morave a najmä v Uhorsku za vlády Arpádovcov. Posledné zvyšky lénnych vzťahov na Slovensku zanikli v roku 1848 resp. až 1918. Podobné pomery ako v európskom stredoveku existovali aj v niektorých iných oblastiach sveta, napríklad v Japonsku tzv. han.

Kategória:Feudalizmus
Kategória:Stredovek
Kehre

**Kehre** (nem.) je obrat alebo zlom v Heideggerovom myšlienkovom vývine (ktorý Heidegger tak označil v *Liste o humanizme* z roku 1946), ktorý spočíva v poznaní, že bytie neslobodno myslieť tak, že vychádzame z človeka, ale tak, že človeka treba myslieť z bytia. Po Kehre Heidegger chápe dianie pravdy ako udalosť.

## Externé odkazy
* 

Kategória:Filozofický slovník
Kráľovstvo

**Kráľovstvo** môže byť:
* hodnosť zastávaná kráľom alebo štátno-politický celok, ríša, krajina, v ktorej vládne kráľ alebo forma vlády na čele s kráľom, pozri pod kráľ (panovník)
* prenesene: miesto neobmedzeného pôsobenia
* film z roku 2007, pozri Kráľovstvo (film)
* seriál vysielaný od roku 2013 na stanici The CW, pozri Kráľovstvo (seriál)

## Pozri aj
*Božie kráľovstvo

## Iné projekty

## Externé odkazy
*
Leontios Byzantský

**Leontios Byzantský** (iné mená: **Leóntios Byzantský**, **Leontios z Byzancie**; * 585 - † 662) bol cirkevný otec, ktorý v teológii využíval aj aristotelovské pojmy.

## Zdroje

* 

Kategória:Narodenia v 585
Kategória:Úmrtia v 662
Kategória:Cirkevní otcovia
Jan Keller

**Jan Keller** (* 1955) je moravský ľavicový sociológ, publicista a environmentalista, podľa ktorého je základnou otázkou sociológie ako je vôbec možný poriadok v spoločnosti.

## Bibliografia
* *Systém vybraných odvětvových sociologií*  Keller, Jan,  1986
* *O povaze sociální reality. Soubor textů ke kritice nemarxistické sociologické teorie*  Keller, Jan,  1987
* *Sociální jednání z hlediska marxistické sociologie*  Keller, Jan,  1988
* *Sociologie organizace a byrokracie*  Keller, Jan,  1989
* *Současná francouzská sociologie*  Keller, Jan,  1989
* *Nedomyšlená společnost*, Doplněk,1992
* *Až na dno blahobytu*, Hnutí Duha, 1993
* *Šok z ekologie*, Český spisovatel, 1996
* *Abeceda prosperity*, Nakladatelství Doplněk,1997
* *Úvod do sociologie*, Sociologické nakladatelství SLON, Praha 1999
* *Politika s ručením omezeným*, 2001
* *Dějiny klasické sociologie*, Sociologické nakladatelství SLON, Praha 2004
* *Soumrak sociálního státu*, Sociologické nakladatelství SLON, Praha 2006
* *Teorie modernizace*, Sociologické nakladatelství SLON, Praha 2007
* *Vědomostní společnost? Chrám, výtah a pojišťovna*, Sociologické nakladatelství SLON, Praha 2008
* *Tři sociální světy: sociální struktura postindustriální společnosti*, Sociologické nakladatelství (SLON), Praha 2010
* *Nová sociální rizika a proč se jim nevyhneme*, Sociologické nakladatelství (SLON), Praha 2011''

## Externé odkazy
* 

Kategória:Členovia_KSČ/KSS
Kategória:Narodenia v 1955
Kategória:Českí sociológovia
Kategória:Nositelia Medaily Za zásluhy (Česko)
Lepenie

**Lepenie** je spôsob nerozoberateľného spájania materiálov za použitia lepidla. Povrch spájaných častí sa pripraví (očistenie, zdrsnenie, odmastenie), na jednu, alebo obe plochy spoja sa nanesie lepidlo, súčiastky sa k sebe priložia a lepidlo sa nechá zaschnúť.

## Externé odkazy
* 


Kategória:Strojárske technológie
Božie kráľovstvo (Nová zmluva)

**Kráľovstvo božie ** alebo **kráľovstvo nebeské** (v súlade s rabinistickým úsilím Nový zákon obchádza meno božie) sa priblížilo vystúpením Jána Krstiteľa (Mt 3,2) a nastalo príchodom Ježiša Krista (Mt 12,28), je medzi ľuďmi (Lk 17,21), naplní sa však až na poslednom súde, na konci sveta (Mt 25,34). Treba sa preto modliť za jeho príchod (Mt 6,10). Vyvolencami kráľovstva božieho sú Židia, ktorí však stratili naň výhradné právo (Mt 21,43), preto sa kráľovstvo božie rozširuje na všetky národy (Mt 28,19). Tajomstvo kráľovstva božieho odhalí Ježiš iba pred svojimi učeníkmi (Mk 4,11), inde o ňom hovorí zvyčajne v podobenstvách. Kráľovstvo božie patrí predovšetkým chudobným (Mt 5,3), bohatí sa na ňom len ťažko môžu podieľať (Mt 19,23; Mk 10,25), patrí deťom a tým, čo sú podobní deťom (Mt 19,14; 18,3). Kto chce vstúpiť do kráľovstva božieho, ktorého kľúče dostal Peter (Mt 16,19), musí sa najprv znovuzrodiť (J 3,3) a splniť božiu vôľu (Mt 7,21).

## Pozri aj
*Božie kráľovstvo (Stará zmluva)

## Externé odkazy
* 

Kategória:Kresťanská teológia
Božie kráľovstvo (Stará zmluva)

**Kráľovstvo božie** podľa Starej zmluvy:
Stará zmluva uvádza Jahveho ako kráľa Izraela (2) po dobytí Kanaánu a usídlení sa. Po vzniku monarchie sa izraelské kráľovstvo stotožňuje s kráľovstvom božím. Kráľ získava Jahveho kráľovstvo (2Kron 13,8), preto musí dodržiavať jeho zákony a dbať o to, aby ich uznával aj ľud. Po páde tohto kráľovstva, v babylonskom zajatí sa utvára obraz takého kráľovstva božieho, ktoré sa raz, v ďalekej budúcnosti, rozšíri až po hranice zeme, no ktorého centrom bude Jeruzalem, kam budú zovšadiaľ prichádzať ľudia, aby sa klaňali Jahvemu, kráľovi. Stvoriteľom nastávajúceho kráľovstva božieho bude Mesiáš.

## Pozri aj
*Božie kráľovstvo (Nová zmluva)

## Externé odkazy
* 

Kategória:Kresťanská teológia
Milan Leščák

Prof. PhDr. **Milan Leščák**, CSc. (* 12. október 1940, Levoča† 18. január 2022, Bratislava) bol slovenský etnológ a folklorista; venoval sa teórii a dejinám folkloristiky a štúdiu súčasných procesov vo folklóre.

Podľa Národného osvetového centra sa špecializoval na „slovesnú folkloristiku, dejiny a teóriu folkloristiky, problémy folklorizmu, vzťah literatúry a folklóru, európsky folklór a folkloristiku.“

## Životopis
V rokoch 1958 až 1963 študoval národopis na Filozofickej fakulte Univerzity Komenského. Po štúdiu nastúpil do Národopisného ústavu SAV kde pracoval do roku 1998. V rokoch 1988 až 1992 tento ústav viedol. Od roku 1991 pravidelne prednášal na Katedre folkloristiky a regionalistiky Univerzity Konštantína Filozofa v Nitre. V rokoch 1998 až 2006 bol vedúcim Katedry etnológie FiF UK v Bratislave a „zároveň pomáhal zakladať Katedru religionistiky FiF UK“. Od roku 2006 pracoval v Národnom osvetovom centre. Garantoval tam projekt *Encyklopédia scénického folklorizmu na Slovensku*.

Vydal „vyše sto vedeckých štúdií a článkov, v ktorých sa venoval teoretickým a metodologickým problémom folkloristiky, súčasnému stavu folklóru – ekológii folklóru, dejinám vedy, jednotlivým osobnostiam“. Bol tiež autorom učeníc *Úvod do folkloristiky* (2006) a *Folklór a scénický folklorizmus* (2007).

## Referencie

## Externé odkazy
* 
* Milan Leščák na stránkach FF UK

Kategória:Slovenskí etnológovia
Kategória:Slovenskí folkloristi
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Vyučujúci na Filozofickej fakulte Univerzity Komenského v Bratislave
Kategória:Vyučujúci na Univerzite Konštantína Filozofa v Nitre
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Levoče
John George Kemeny

**John George Kemeny** vlastným menom ** Kemény János György** (* 31. máj 1926, Budapešť, Maďarsko† 26. december 1992, New Hampshire, USA) bol maďarský matematik, spolutvorca programovacieho jazyka BASIC a spolutvorca americkej atómovej bomby.

## Životopis
Narodil sa v Budapešti do židovskej rodiny. V roku 1940 musel kvôli silnejúcemu postaveniu fašistického Nemecka v strednej Európe spolu so svojou rodinou utiecť do USA. Strednú školu ukončil v New Yorku (*George Washington High School in New York City*), neskôr študoval na Princeton University matematiku a filozofiu. Štúdium musel kvôli druhej svetovej vojne na rok prerušiť. Vojenskú službu vykonával v Los Alamos, kde pracoval na Projekte Manhattan. Tu spoznal Richarda Feynmana, ktorý bol jeho nadriadeným. Okrem neho tu stretol aj ostatných maďarských emigrantov, ktorí pracovali na vývoji atómovej bomby. Najväčší dojem na neho však spravil John von Neumann.

Po návrate do Princetonu ukončil štúdium v roku 1947 a v roku 1949 získal doktorát z logiky (dokonca pri kúpe auta si vybral slovo „LOGIC“ ako  poznávaciu značku). Doktorandské štúdium vykonával pod dohľadom Alonza Churcha, na krátku dobu sa stal tiež matematickým asistentom Alberta Einsteina. Ako 27 ročný prijal úlohu vytvoriť katedru matematiky na Dartmouth College, v rokoch 1971 až 1980 bol rektorom tejto college. V roku 1979 ho prezident Jimmy Carter požiadal o vedenie vyšetrovania havárie atómovej elektrárne na Three Miles Island, kde sa čiastočne roztavil atómový reaktor.

Programovací jazyka BASIC vytvoril v roku 1964 spolu s Thomasom E. Kurtzom. Spolu vytvorili aj Dartmouth Time-Sharing System. Tento systém umožňuje viacerým ľuďom pracovať na jednom počítači.

Zomrel na infarkt vo veku 66 rokov. Pochovaný je na Dartmouth College Cemetery.

## Referencie

## Externé odkazy
* 

Kategória:Informatici USA
Kategória:Matematici USA
Kategória:Maďarskí matematici
Kategória:Tvorcovia programovacích jazykov
Kategória:Informatici židovského pôvodu
Kategória:Matematici židovského pôvodu
Kategória:Osobnosti USA židovského pôvodu
Kategória:Priekopníci informatiky
Kategória:Projekt Manhattan
Kategória:Naturalizované osobnosti USA
Kategória:Osobnosti z Budapešti
Vladimir Viktorovič Lesevič

**Vladimir Viktorovič Lesevič** (* 27. marec 1837, Denisovka, Rusko - † 26. november 1905, Kyjev, Ukrajina) bol ruský filozof, predstaviteľ pozitivizmu. Filozofia podľa Leseviča napomáha tvorbu uceleného chápania sveta tým, že zjednocuje pojmy vytvorené špeciálnymi vedami, čiže pozitívnym poznaním.

Lesevič nadväzoval na Comta, A. Riehla, Avenaria, J. Petzoldta, Lavrova a Michajlovského.

## Iné projekty

## Externé odkazy
* Лесевич, Владимир Викторович 
* Лесевич В. В.: биографическая справка
* Лесевич, Владимир Викторович 

## Zdroj
* 

Kategória:Ruskí filozofi
Kráľovstvo oboch Sicílií

**Kráľovstvo oboch Sicílií**  alebo **Kráľovstvo obojakej Sicílie** () bolo kráľovstvo na Sicílii a v južnom Taliansku v rokoch 1130 – 1282 a 1816 – 1861.

Základom kráľovstva bolo územie medzi Neapolom a Capuou (spolu s grófstvom Aversa), ktoré získali v 1. polovici 11. storočia Normani od pápeža ako léno za ich pomoc proti Byzantskej ríši a Arabom. V roku 1059 získal ich vodca Robert Guiscard od pápeža Mikuláša II. lénom Apúliu, Kalábriu, Benevento a Salerno, ako aj ostrov Sicíliu. V roku 1130 získal vojvoda Roger II. od pápeža titul kráľa Apúlie, Kalábrie a Sicílie, postupne sa jeho kráľovstvo začalo nazývať Kráľovstvom oboch Sicílií (podľa gréckeho názvu pre juh Talianska *Sikélia*). 

Kráľovstvo prešlo v roku 1194 sobášom Konštancie Sicílskej, dcéry Rogera II., s rímsko-nemeckým cisárom Henrichom VI. na štaufskú dynastiu (po ich smrti sa v roku 1198 stal sicílskym kráľom Fridrich II. Štaufský, rímsko-nemecký cisár v rokoch 1212/1220 - 1250). Kráľovstvo bolo oporou cisára Rímsko-nemeckej ríše Fridricha II. v jeho sporoch s pápežmi. 

V roku 1282 sa kráľovstvo rozpadlo na Neapolské kráľovstvo, v ktorom vládli Anjouovci, a na Sicílske kráľovstvo, ktoré získali králi z Aragónska. V dôsledku ďalšieho historického vývoja však boli obe kráľovstvá často spojené personálnou úniou (vládol im teda jeden panovník). V rokoch 1505 - 1713 to boli španielski králi, v rokoch 1735 - 1799 sa obe kráľovstvá stali sekundogenitúrou španielskych Bourbonovcov (vládol im teda druhorodený syn panujúceho kráľa). V roku 1799 bol kráľ Ferdinand IV. Bourbonský (ako neapolský kráľ) zbavený trónu povstaním republikánsko-jakobínskych síl, ktoré na niekoľko mesiacov (január - jún 1799) vytvorili Parthenopskú republiku. Po druhej detronizácii Ferdinanda IV. Napoleonom Bonapartom začiatkom roku 1806 zveril neapolský trón Napoleon svojmu bratovi Jozefovi Bonapartovi (kráľom bol v rokoch 1806 - 1808). V rokoch 1808 - 1815 bol neapolským kráľom generál francúzskej armády Joachim Murat. V decembri roku 1816 Ferdinand IV. obnovil Kráľovstvo oboch Sicílií a vládol v ňom ako Ferdinand I. až do svojej smrti v roku 1825.
   
Obnovené Kráľovstvo dvoch Sicílií existovalo v rokoch 1816 – 1861. V roku 1861 sa stalo súčasťou zjednoteného Talianskeho kráľovstva.

## Referencie


## Pozri aj
* Zoznam panovníkov Kráľovstva oboch Sicílií

## Iné projekty

Kategória:Dejiny Talianska
Kategória:Zaniknuté štáty
Kategória:Zaniknuté štáty Európy
Kategória:Zaniknuté kráľovstvá
Vladimír Leško

Prof. PhDr. **Vladimír Leško**, CSc. (* 15. marec 1950, Prešov) je slovenský filozof, ktorý sa zaoberá dejinami filozofie, hlavne súčasnej. 

Roku 1973 vyštudoval filozofiu a dejepis na Filozofickej fakulte v Prešove UPJŠ v Košiciach. Od tohto roku pôsobí ako profesor na UPJŠ v Košiciach. Prednáša dejiny filozofie so zameraním na nemeckú filozofiu 19. a 20. storočia a metafyziku. Je autorom viacerých monografických prác a vysokoškolských učebníc.

## Vedecko-výskumné zameranie
Výskum metodologicko-metodických problémov historicko-filozofického poznania so zameraním na identifikáciu silných a slabých modelov filozofie dejín filozofie. Hlavná pozornosť je sústredená na skúmanie filozofického odkazu G. W. F. Hegela, M. Heideggera, E. Finka, J. Patočku a H.-G. Gadamera.

## Bibliografia
* 1988 - *Kapitoly z dejín ateizmu a kritiky náboženstva* (spoluautor)
* 1991 - *Dejiny novovekej filozofie* 
* 1992 - *Úvod do filozofie* 
* 1993 - *Dejiny filozofie* (spoluautor), 3. vydanie 1996
* 1994 - *Metamorfózy poklasickej filozofie* (spolu s Mihinom a kol.) 
* 2004 - *Filozofia dejín filozofie*

## Referencie

## Externé odkazy
* 
* Databáza UPJŠ

Kategória:Slovenskí filozofi
Kategória:Slovenskí autori náučnej literatúry
Kategória:Osobnosti z Prešova
Kategória:Absolventi Filozofickej fakulty Prešovskej univerzity v Prešove
Kraniológia

**Kraniológia** (gr.) je špeciálna časť antropológie, náuka o lebkách, o typoch lebiek.

## Externé odkazy
* 

Kategória:Antropológia
Lesníctvo

**Lesníctvo** môže byť:
*súhrn poznatkov o lese a súvisiacich činnostiach, resp. príslušný odbor ľudskej činnosti (t.j. lesné hospodárstvo a príslušná politika, školstvo, právo a podobne), pozri lesníctvo (odbor)
* jedno z (výrobných) odvetví národného hospodárstva, synonymum: lesné hospodárstvo, pozri lesné hospodárstvo
* zamestnanie lesníka, pozri pod lesník
* študijný odbor vysokoškolského vzdelávania na Slovensku, pozri pod sústava študijných odborov

## Referencie
Krása

**Krása** vlastnosť toho, čo sa ľudskými zmyslami alebo intelektom vníma ako veľmi pekné

## Názory na krásu
* *Sokrates:* Krása podľa Sokrata je primeranosť.
* *Sofisti:* Krása podľa sofistov je to, čo je príjemné zraku a sluchu.
* *Pytagorejci:* Krása podľa pytagorejcov je poriadok (TAXIS), miera, proporcia (symetria), zladenosť, harmónia. Krása je vlastnosť závisiaca od štruktúry (zostavenia, harmónie) častí a vlastnosť kvantitatívna, matematická, ktorá sa dá vyjadriť číslom (mierou, proporciou).
* *Xenofón:* Krása podľa Xenofóna je vlastná tomu, čo plní optimálne svoj účel. Užitočné je krásne v tom, k čomu je to užitočné. Iba vonkajší zmyslový prejav nie je dostatočným kritériom krásy, účelnosť sa napĺňa v morálke človeka. Preto je morálny človek krásny.
* *Platón:* Krása podľa Platona obsahuje podstatné, nadčasové a to, čo podlieha premenám v čase, konvenciám a predstavám, pričom toto premenlivé určenie má svoje kritérium v absolútnej idei krásy. Jasnosť idey krásy osvetľuje aj všetku konkrétnu krásu, lúče idey krásy sú súčasťou konkrétne krásneho. Rozličné súčasti krásy sú hierarchicky usporiadané: vrchol tejto pyramídy tvorí idea, ktorá sa delí na tri oblasti: estetickú krásu, etickú krásu a krásu, ktorá prislúcha mysleniu (noetická krása). Platón stotožňuje krásu s dobrom a pravdou, súhra týchto troch vytvára harmóniu. Len to, čo je harmonicky krásne, je samo osebe nemenné a čisté
* *Albert Veľký:* Krása podľa Alberta Veľkého je žiarenie formy (splendor formae).
* *Tomáš Akvínsky:* Krása podľa Tomáša Akvinského je vlastnosť vecí, ktoré sa nám páčia, keď sa na ne dívame: krásne je to, čo sa páči v pohľade (quae visa placent), čiže v zážitku videnia; krásu tvorí hlavne úplnosť čiže dokonalosť (integritas sive perfectio), úmernosť čiže súlad, proporcia, harmónia (proportio sive consonantia) a jas, žiara (claritas).
* *[[Hegel]], G. W. F.:* Krása je jednota idey a zmyslového; zmyslové vyžarovanie idey.
* *[[Dostojevskij]], F. M.:* Krása je prítomná vo všetkom zdravom, t. j. najviac žijúcom, je neodmysliteľnou potrebou ľudského organizmu, vytvára harmóniu, ponúka perspektívu pokoja.
* *[[Gréci]]:* Krása je všetko, čo lahodí zraku a sluchu, čo vzbudzuje obdiv, vyvoláva nadšenie, uznanie, záľubu. Krása je dobro.

## Iné projekty

## Externé odkazy
* 
* 

Kategória:Estetika
Leszno

**Leszno** je mesto v západnom Poľsku, stredisko rovnomenného powiatu. Bolo založené v 15. storočí. Pôsobisko J. A. Komenského.

## Partnerské mestá
*  Batouri, Kamerun
*  Deurne, Holandsko
* Dunaújváros, Maďarsko
*  Montluçon, Francúzsko
*  Sisak, Chorvátsko
*  St. Pölten, Rakúsko
*  Stryj, Ukrajina
* Suhl, Nemecko
*  Zweibrücken, Nemecko

## Referencie


## Iné projekty

## Externé odkazy
* 

## Zdroj
* 

Kategória:Mestá vo Veľkopoľskom vojvodstve
Let

**Let** môže byť:
* lietanie
* v tenise: neplatná lopta
* časopis Slovenského národného aeroklubu vydávaný v rokoch 19451947, pozri Let (časopis)
* americký dramatický film z roku 2012, pozri Let (film)

**LET** môže byť:
* skrátka pre českého výrobcu lietadiel LET Kunovice
* skratke pre Lycée d'Enseignement Technologique
* skratka pre profesionálny golfový turnaj žien Ladies European Tour
Ján Letaši

**Ján Letaši** je slovenský filozof, ktorý sa zaoberá filozofickými otázkami techniky.

## Externé odkazy
* 

Kategória:Slovenskí filozofi
Anthony Kenny

Sir **Anthony John Patrick Kenny ** (* 16. marec 1931, Liverpool, Spojené kráľovstvo) je anglický filozof, predstaviteľ analytickej filozofie.  

Jeho snahou je riešiť dnešné filozofické problémy na pozadí rozsiahleho vedenia historického.

V roku 1992 ho kráľovná Alžbeta II. povýšila do rytierskeho rádu. Je členom národných a medzinárodných spoločenský akadémii a spoločností. Medzi inými od roku 1993 American Philosophical Society a od roku 2003 American Academy of Arts and Sciences. V rokoch 1989 - 1993 bol prezidentom British Academy a od roku 2006 do roku 2009 prezidentom *Royal Institute of Philosophy*. Od roku 1991 je členom Academia Europaea.

## Referencie


## Externé odkazy
**[https://web.archive.org/web/20091012234259/http://www.philosophypress.co.uk/?p=356 The wisdom of not knowing]* 
*Podcast interviews with Anthony Kenny on ''philosophy bites'' 

## Zdroj
* 

Kategória:Anglickí filozofi
Leto

[vpravo|náhľad|Na mnohých miestach sa leto spája s pobytom na [pláži]]

Astronomicky začína letným slnovratom (okolo 21. júna na severnej pologuli a 21. decembra na južnej pologuli) a končí jesennou rovnodennosťou (okolo 23. septembra na severnej pologuli a 23. marca na južnej pologuli). V meteorológii sa podľa konvencie počíta ako celé mesiace jún, júl a august na severnej pologuli a december, január a február na južnej pologuli.

## Iné projekty


Kategória:Ročné obdobia
Kenzan

**Kenzan** (jap.) je kovová podložka s ihlami otočenými nahor, do ktorých sa zapichávajú rezané kvety pri aranžovaní kytíc vo vázach; kovový ježko.

## Externé odkazy
* 

Kategória:Japonské výrazy
Kategória:Umenie v Japonsku
Kategória:Floristika
Letopočet

**Letopočet** alebo **éra** je súvislý rad rokov, ktorý sa zvyčajne začal významnou udalosťou (nazývanou v tejto súvislosti epocha alebo takisto éra). 

Na Slovensku a vo veľkej časti sveta sa v súčasnosti používa kresťanský letopočet (kresťanská éra, kresťanský kalendár) počítaný od narodenia Ježiša Krista. Roky pred narodením Ježiša Krista sa označujú v slovenčine pred Kr./pr. Kr. alebo (najmä v čase komunizmu aj) pred n. l./pr. n. l.

## Príklady
*Byzantský letopočet – počíta sa od 1.9. 5508 pred Kr., stvorenie sveta (vypočítané podľa časových údajov v Biblii).
*Astronomický letopočet – počíta sa od 1.1. 4713 pred Kr., doby, kedy sa zhoduje niekoľko astronomických cyklov (počíta sa v dňoch)
*Židovský letopočet – počíta sa od 7.10. 3761 pred Kr., mýtického stvorenia sveta
*Mayský letopočet – počítal sa od 13. 7. 3114 pred Kr.
*Starogrécky letopočet – počíta sa od 1.7. 776 pred Kr., konanie prvých olympijských hier
*Rímsky letopočet – počíta sa od 21.4. 753 pred Kr., založenie mesta Ríma (označuje sa *ab urbe condita*)
* kresťanský letopočet – počíta sa od 1.1. 1, týždeň po  narodení Ježiša Krista
*Starý arménsky kalendár – počíta sa od 11.7. (po úprave v 12. storočí od 11.8.) roku 552
*Islamský letopočet – počíta sa od 16.7. 622., Mohamedovho úteku z Mekky do Medíny (tzv. hidžra)
*Francúzsky republikánsky letopočet – počíta sa od rovnodennosti dňa 22.9. roku 1792, vyhlásenie Republiky (používal sa do roku 1806)
*Indická kalijuga od roku 3102 pred Kr.
*Egyptský letopočet, éra od roku 2782 pred Kr.
*Čínsky letopočet od roku 2697 pred Kr.
*Juliánsky letopočet, začína sa 1. januára 4713 pred Kr., v ktorej každý deň má svoje poradové číslo.

Kresťanský letopočet navrhol v 6. storočí rímsky opát Dionysius Exiguus. Za základ letopočtu určil dátum Kristovho narodenia. Začína sa 25. marca 753 rímskeho letopočtu. V súčasnosti prevláda názor, že ak sa vychádza z Nového zákona, Ježiš Kristus sa musel narodiť najneskôr v roku 4 pred Kr., keďže vtedy zomrel Herodes Veľký. Z toho dôvodu je v súčasnosti narodenie Krista už len formálnym začiatkom nášho letopočtu.

## Pozri aj

* kalendár

Kategória:Astronómia
Kategória:História
Kategória:Meranie času
Letorast

**Letorast** je výhonok vyrastajúci z očiek, po zdrevnatení a opadnutí listov je z neho jednoročné drevo.

## Externé odkazy
* 

Kategória:Botanika
Ker

thumb|Šípkový ker
thumb|''Forsythia x intermedia'' - zlatovka prostredná, zlatý dážď v obobí kvitnutia
thumb|''Syringa vulgaris'' - Orgován obyčajný
**Ker** alebo **krík** alebo **krovina** je drevnatá rastlina (drevina) rozvetvujúca sa hneď od zeme, napríklad čajovník. Za modifikáciu kra je považovaný i poloker.

Vysádzajú sa jednotlivo (tis, magnólia, rododendron) alebo v skupinách, upravované ako živé ploty (tuja, zob vtáčí). K obľúbeným okrasným krom patria ruže, zlatovka previsnutá a orgován obyčajný. 

## Zoznam krov
Takto označené kry * sa tiež môžu vyvinúť v podobe stromu.
* Latinský názov (slovenský názov), ľudový názov


Kategória:Stonka
Kategória:Dreviny
Keramika

**Keramika** môže byť:
*hlinené nádoby
*výrobky zo sušenej a pálenej hliny, pozri keramika (pálené výrobky)
*keramikárstvo (priemyselné odvetvie, ktoré vyrába výrobky zo sušenej a pálenej hliny)
*v technológii: keramický materiál
Lev

**Lev** môže byť:
* v zoológii:
**iný názov druhu lev púšťový
**slovenské rodové meno druhu lev púšťový, fosílnych druhov, ktoré sú s ním bezprostredne príbuzné (lev jaskynný a podobne), a staršie aj leva šabľozubého, pozri lev púšťový, Panthera (rod) a šabľozubý tiger
* jedno zo súhvezdí, pozri Lev (súhvezdie)
* astrologické znamenie, pozri Lev (znamenie)
* mena, pozri bulharský lev
* názov hokejového klubu
** HC Lev
** UHK Lev Slaný
* v politológii: podľa Vilfreda Pareta psychologický typ človeka vo vláde, ktorý je schopný a pripravený použiť násilie k potlačeniu opozície, pozri Elita#Paretova teória cirkulácie elít
* mužské meno, pozri Lev (prvé meno)
* osoba:
** Lev I.
** Lev II.
** Lev III.
** Lev IV.
** Lev V.
** Lev VI.
** Lev VII. († 939), 127. pápež (936 – 939)
** Lev VIII. († 965), protipápež (964 – 965)
** Lev IX. (1002 – 1054), 152. pápež (1049 – 1054)
** Lev X. (1475 – 1521), 217. pápež (1513 – 1521)
** Lev XI. (1535 – 1605), 232. pápež (1605)
** Lev XII. (1760 – 1829), 252. pápež (1823 – 1829)
** Lev XIII. (1810 – 1903), 255. pápež (1878 – 1903)
** Lev XIV. (*1955), 267. pápež (2025 – ?)

## Pozri aj
* Leo
Lev XII.

**Lev XII.**, , rodným menom **Annibale Francesco Clemente Melchiore Girolamo Nicola della Genga** (* 22. august 1760, hrad v Genga pri Spolete – † 10. február 1829, Rím) bol 252. pápež v období pontifikátu (28. september 182310. február 1829).

## Životopis
Absolvoval štúdium *Collegio Campana* v Osime a *Collegio Piceno* v Ríme. Neskôr študoval *Pontificia Accademia dei Nobili Ecclesiastici* v Ríme, kde bol vysvätený za kňaza v roku 1783. Ešte v tom istom roku sa stal osobným tajomníkom pápeža Pia VI.  V roku 1784 bol vymenovaný za nuncia vo svajčiarskom Lucerne. V roku 1790 sa vrátil do Ríma, aby sa stal profesorom na *Accademia dei Nobili Ponticia Ecclesiastici* a dostal miesto prefekta vo Vatikánskom seminári. 

Dňa 21. februára 1794 bol vymenovaný na titulárneho arcibiskupa v Tyre.

V roku 1816 bol vymenovaný za kardinála na titul *Santa Maria in Trastevere*. V roku 1821 ho pápež Pius VII. vymenoval za dekana baziliky Santa Maria Maggiore. 

## Pontifikát
náhľad|left|Pápežský Rím v dobe Leva XII., od Silvestra Feodosievich a Shchedrina Po smrti Pia VII. dňa 20. augusta 1823 sa 2. septembra zišlo konkláve aby zvolilo nového pápeža. Na 27. deň zvolili *Annibala Sermattei della Genga*  za nového pápeža. 
Dňa 13. februára 1827 vydal pápež Lev XII. encykliku s názvom *[[Quanta Laetitia]]*.

## Iné projekty

## Externé odkazy
* Catholic Encyclopedia 
* www.catholic-forum.com 

Kategória:Talianski pápeži
Josef Khol

**Josef Khol** (* 1928) je český psychológ, ktorý sa zaoberal psychológiou práce, teóriou riadenia a organizácie.

## Bibliografia
* 1971 - *Rozvíjení pracovní aktivity*
* 1972 - *Řízení k vyšší výkonnosti*
* 1975 - *Člověk v systému řízení*
* 1978 - *Řídící činnost*
* 1982 - *Psychologie řízení*
* 1984 - *Kauzální přístup a psychologicko-metodologická analýza jednání*
* 1987 - *Rozhodování v každodenní životní a řídící praxi*
* 1990 - *Podnikatelské příběhy*

## Externé odkazy
* 

Kategória:Narodenia v 1928
Kategória:Českí psychológovia
Kategória:Českí autori náučnej literatúry
Ferdinand Kratina

**Ferdinand Kratina** (* 7. máj 1885, Brno - † 14. december 1944, Brno) bol český psychológ. Venoval sa výskumu vnímania, eidetickej vlohy a typológii.

## Dielo
* *Problém o podvědomí duševna v soudobé psychologii* (dizertačná práca, 1926)
* *Eidetická vloha u mládeže* (1930)
* *Studie z tvarové psychologie* (1932)
* *Úvod do celostní a tvarové psychologie* (1935)
*  Dodatky *Otovho slovníka naučného* a *Pedagogická encyklopedie I–III* (autor psychologických hesiel) (1938–40)
* *Osobnost* (1941)
* *Typ a typologie* (1942)
* *Psychologie* (1947)

## Externé odkazy
* 

Kategória:Narodenia v 1885
Kategória:Úmrtia v 1944
Kategória:Osobnosti z Brna
Kategória:Českí psychológovia
Eugene Elmer Levitt

**Eugene Elmer Levitt** (* 5. november 1921, New York, USA – † 1995) bol  americký psychológ, ktorý sa zaoberal klinickou psychológiou a projekčnými technikami.

## Dielo
* *Primer on the Rorschach technique: A method of administration, scoring, and interpretation*
* *The Psychology of Anxiety*
* *Clinical research design and analysis in the bahavioral sciences*

## Referencie

## Externé odkazy
* 

Kategória:Narodenia 5. novembra
Kategória:Narodenia v 1921
Kategória:Úmrtia v 1995
Kategória:Psychológovia USA
Kategória:Osobnosti z New Yorku
Lev Matematik

**Lev Matematik** (iné mená: **Leon Filozof**, **Leon Matematik**;  * asi 790 – † po 869) bol byzantský filozof, vynálezca, logik; synovec alebo bratranec posledného patriarchu obdobia ikonoklazmu Jána VII. Bol rektorom carihradskej univerzity (Magnaurská škola) v Konštantínopole, učiteľ Konštantína Filozofa. Učil aristotelovskú logiku. Jeho jediným zachovaným dielom sú poznámky obsiahnuté v rukopise Platónových dialógov. Dnes je nazývaný ako "pravý renesančný človek" a „najšikovnejší človek v Byzancii v 9. storočí“.

## Dielo
Väčšina jeho diel sa nezachovala. Písal obsiahle práce, básne, epigramy. Venoval sa aj prekladom a priniesol tak veľké množstvo filozofických, lekárskych a astronomických textov. Vytvoril aj svoju vlastnú lekársku encyklopédiu. Vynašiej aj niekoľko automatov, napríklad cisársky trón, ktorý „levitoval“ a bol obklopený stromami so spievajúcimi vtákmi a revúcimi levmi.

## Referencie

## Pozri aj
* byzantská filozofia

## Externé odkazy

* 
* Byzantine Philosophy *Stanford Encyclopedia of Philosophy* Katerina Ierodiakonou a Börje Bydén (2008) 

Kategória:Byzantskí filozofi
Kategória:Narodenia v 9. storočí
Kategória:Úmrtia v 9. storočí
Kategória:Stredovekí astronómovia
Kratylos (filozof)

**Kratylos** (* 5. storočie pred Kr.) bol starogrécky filozof, Sokratov partner, prívrženec Herakleitovej filozofie, predstaviteľ efezskej školy, vystupuje v Platónovom rovnomennom dialógu *[[Kratylos (dialóg)|Kratylos]]*.

Kratylos bol Platónovým učiteľom ešte pred Sokratom.

Kratylos vraj Herakleita kritizoval za výrok, že nemožno dvakrát vstúpiť do tej istej rieky; Kratylos totiž usudzoval, že to nie je možné ani raz. Z toho vyvodzoval, že zmeny nemožno zachytiť rečami, a obmedzoval sa na to, že pohyb ukazoval prstom.

## Pozri aj
* predsokratovská filozofia
* efezská škola

## Zdroj
* 

## Ďalšia literatúra
* 

Kategória:Filozofi starovekého Grécka
Kategória:Predsokratici